Source: https://www.infotr.ro/divizia-a-de-handbal-csm-alexandria-continua-parcursul-in-cupa-romaniei/
Timestamp: 2020-05-31 06:32:23+00:00

Document:
DIVIZIA A DE HANDBAL / CSM ALEXANDRIA CONTINUĂ PARCURSUL ÎN CUPA ROMÂNIEI – Informatia de Teleorman
În cadrul şaisprezecimilor Cupei României la handbal masculin, ediţia 2019-2020, CSM Alexandria a învins acasă pe CSU Suceava cu 28-24 (15-15). După o primă repriză echilibrată, gazdele şi-au valorificat în partea a doua plusul de experienţă. La CSM au jucat Coveianu – Moldoveanu 8, Dobrincu – 7, Niţu – 4, Stan – 4, Şimicu – 3, Totir 1, Guşatu 1, Dima, Micu, Bragadireanu, Manole.
Păcat că meciul a avut loc la Sala Polivalentă în anonimatul din tribună cu care suntem obişnuiţi. Dar nu este de mirare, în condiţiile în care gazdele au făcut economie prin lipsa unui elementar afiş…
Până a-şi afla adversarul din optimile Cupei României, alexăndrenii continuă disputele din campionatul Diviziei A. Dacă în prima etapă a returului CSM (locul doi în clasament) a stat, pe 10 noiembrie se deplasează în Capitală pentru confruntarea cu “satelitul” Steaua. Teleormănenii vor evolua acasă în ziua de 17 noiembrie, cu CSM Bucureşti DIVA.
Tags: CSM Alexandrihandbal masculin

References: CSM 
 CSM 
 CSM 
 CSM 
 CSM 
 CSM